stanford-oval/wikipedia huggingface dataset:
ג'ון ל. הולנד

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  21 באוקטובר 1919 אומהה, ארצות הברית 
 פטירה:  27 בנובמבר 2008 (בגיל 89) בולטימור, ארצות הברית 
 ענף מדעי:  פסיכולוגיה, קריירה, סוציולוגיה, פסיכולוגיה תעסוקתית 
 מקום לימודים:  אוניברסיטת נברסקה באומהה (1942)  אוניברסיטת מינסוטה (1947)  אוניברסיטת מינסוטה (1952)  Omaha Central High School 
 מוסדות:  אוניברסיטת ג'ונס הופקינס  אוניברסיטת קייס וסטרן ריזרב 
 פרסים והוקרה:  APA Distinguished Scientific Award for the Applications of Psychology (2008) 
 self-directed-search.com
 
ג'ון לואיס הולנד (באנגלית: John Lewis Holland, ‏ 21 באוקטובר 1919 אומהה, נברסקה - 27 בנובמבר 2008 בולטימור) היה פסיכולוג אמריקאי, פרופסור לסוציולוגיה באוניברסיטת ג'ונס הופקינס. נודע במודל האישיותי לבחירת קריירה מקצועית Holland Occupational Themes או Holland Codes.
ביוגרפיה > ילדות וצעירות

ג'ון לואיס הולנד נולד ב-1919 באומהה, נברסקה, כאחד מארבעת ילדי הוריו.
אביו היה מהגר מאנגליה שהגיע לארצות הברית בגיל 20, עבד תחילה כפועל פשוט ובהמשך למד לימודי ערב של YMCA והפך למנהל חברת פרסום. האם הייתה מורה בבית הספר יסודי. עד שנת 1938 הולנד למד בתיכון המרכזי Central High בעיר הולדתו. אחר כך למד במכללת אוניברסיטת העיר אומהה בה למד פסיכולוגיה, צרפתית ומתמטיקה. בשנת 1942 סיים תואר ראשון בפסיכולוגיה. בימי מלחמת העולם השנייה התנדב לצבא. הוא שירת בדרגת טוראי עד שנת 1946. הוא שימש כמראיין במיון החיילים, כמשגיח מבחנים, פקיד בשירותים משפטיים של הצבא, עובד רס"ר, פקיד טייסת, עוזר בשרות הפסיכולוגי ומעביר מבחני וכסלר.
ניסיונו בשירות הביא אותו להתרשם מסוגי האישיות השכיחים בקרב הצעירים, ובו זמנית גם ממורכבות אישיותם. תוך כדי מגעיו עם עבודת העובדים הסוציאליים, הפסיכולוגים והרופאים הצבאיים התחזק רצונו להיות לפסיכולוג בעצמו.
אחרי השחרור מן הצבא נרשם לתוכנית לדוקטורט בפסיכולוגיה באוניברסיטת מינסוטה. בשנת 1947 סיים תואר שני וב-1952 תואר דוקטור.
לפי עדותו המאוחרת, התקשה למצוא נושא מעניין לעבודת הדוקטורט. בחר בסופו של דבר בסוגיית הקשר בין אמנות לאישיות. העבודה התמקדה בציוני האמנים במבחני האישיות MMPI ויכולתם הניבויית לגבי שיעור הישגיהם האמנותיים. בעת לימודיו במינסוטה היה הולנד תלמידו של ג'ון ג'. דארלי שחשף אותו למחקריו על המוטיבציה ("העניין"). במשך 4 שנים עבד הולנד במרפאה לייעוץ תעסוקתי. על אף שגישת האוניברסיטה הייתה בעיקר בעד איסוף נתונים אמפיריים ללא עגינה בתאוריות ("אמפיריציזם של אגן האבק"), הולנד התרשם מאוד משיעוריו של הרברט פייגל בתחום הפילוסופיה של המדע ונמשך בהשפעתם גם להיבטים התאורטיים.
ביוגרפיה > המשך פעילותו האקדמית והמחקרית

אחרי סיום הדוקטורט השתלם הולנד באוניברסיטת קייס וסטרן ריזרב בקליבלנד ובבית החולים הפסיכיאטרי לחיילים המשוחררים (1956-1953). אחר כך עבד בתאגיד National Merit Scholarship Corporation ‏ (1963-1957) ובתוכנית המכללות האמריקאיות למבחנים (1969-1963).
בשנת 1969 הצטרף הולנד לסגל המחלקה לסוציולוגיה של אוניברסיטת ג'ונס הופקינס, שבה פרסם כמה ממחקריו החשובים בתחום האישיות ובחירת הקריירה המקצועית. הוא התמנה לפרופסור ובשנת 1980 פרש לגמלאות והפך לפרופסור אמריטוס. הוא לא הפסיק את מחקריו באוניברסיטה עד יום מותו בשנת 2008.
הולנד נפטר בגיל 89 בבית החולים Union Memorial Hospital
פרסים ואותות הוקרה

1994 - פרס איגוד הפסיכולוגים האמריקאי על תרומותיו המקצועיות המצוינות לידע
1995 - פרס המחקר המקיף של האיגוד האמריקאי לייעוץ
2008 - פרס איגוד הפסיכולוגים האמריקאים להצטיינות ביישומים המדעיים של הפסיכולוגיה
ספריו

The Career Attitudes and Strategies Inventory (1994, עם Gottfredson ).
The Position Classification Inventory (1991, עם Gottfredson)
The Dictionary of Holland Occupational Codes (1982, 1989 & 1996, עם Gottfredson)
Making Vocational Choices: A Theory of Careers (1973, 1985 & 1997)
The Self Directed Search (1970, 1977, 1985 & 1994)
The Psychology of Vocational Choice (1966)
The Vocational Preference Inventory (1953)
אניגמה – סוד הצופן הגורלי

| --- | --- |

 מידע כללי
 מאת:  אורה מורג
 סוגה:  ילדים ונוער
 הוצאה
 הוצאה:  ידיעות ספרים
 תאריך הוצאה:  2007
 מספר עמודים:  338
 סדרה
 סדרת ספרים:  סדרת המתח ההיסטורית ע"ש טוביה מורג
"אניגמה – סוד הצופן הגורלי" הוא מותחן לנוער שנכתב על ידי הסופרת אורה מורג ויצא לאור על ידי הוצאת ידיעות ספרים בשנת 2007. הספר הוא חלק מסדרת המתח ההיסטורית על שם טוביה מורג, אחיה של הסופרת.
תקציר העלילה

עלילת הספר מתרחשת בתקופת המנדט הבריטי בשנים 1943–1945 במהלך מלחמת העולם השנייה.
רמי, ילד חיפאי, שקפץ כיתה לבית הספר הריאלי, נקרא פתאום לתרום למאמץ המלחמתי, הודות לכישרונו בפתרון תשבצי היגיון ובעיות מתמטיות. רמי מגיע ל"בלצ'לי פארק", מרכז פיצוח הצופן הגרמני של הבריטים, ופוגש שם את אלן טיורינג, ממניחי היסודות למדעי המחשב. טיורינג מספר לו על מכונת הצפנת ההודעות הגרמנית "אניגמה", ועל חשיבותה במאמץ המלחמתי. אם תצלח המשימה לפענח את ההודעות של הגרמנים, יהיה ניתן לצפות את פעולותיהם במלחמה. רמי מתחיל לפצח הודעות, ובשלב מסוים מצליח לפצח קוד של הגסטפו, בו הוא מתוודע להשמדת היהודים במחנות ההשמדה הגרמניים. רמי מנסה לגרום למפקד "בלצ'לי פארק", אדוארד בראון, להעביר את המידע על ההשמדה הלאה על מנת שתינקט פעולה נגד ההשמדה. לאחר שבראון לא נענה לבקשה, רמי פונה אל חבריו בארץ ישראל, כדי שיעבירו את המידע לדוד בן-גוריון, יושב ראש הנהלת הסוכנות היהודית. רמי ממשיך לפצח צפנים, ושהותו ב"בלצ'לי פארק" מתארכת עד לשנה וחצי. בסוף המלחמה רמי חוזר לארץ ישראל.
דמויות

רמי – גיבור הספר גר בשכונת בת גלים שבחיפה. הוא בן שלוש עשרה וחצי בתחילת הסיפור, ובן חמש עשרה עם סיומו. הוא ילד שמנמן, מנומש, ממושקף, וחכם מאוד. הוא מתאפיין ביכולות מתמטיות גבוהות ויש לו גם כישרון רב לפתרון תשבצים. בספר הוא מתאר ש"המספרים פשוט מדברים אליו". הוריו עלו מברלין בשנת 1933, אך למרות ניסיונותיהם לא הצליחו ללמוד את השפה העברית. לכן, בביתו של רמי מדברים גרמנית, והוא גם מדבר אנגלית שוטפת. אביו של רמי עובד במערכת העיתון פלסטיין פוסט (The Palestine Post). בספר, רמי תורם למאמץ המלחמתי על ידי פיצוח ההודעות המוצפנות של גרמניה.
מרי אן – נערה כבת גילו של רמי המשתתפת בצוות הפיצוח בבלצ'לי פארק. היא הצטרפה לצוות כחודש לפני רמי. יש לה שיניים לבנות צחורות וזוג גומות חן עמוקות. היא גרה בלונדון, אך נולדה בעיר בריסטול שבאנגליה. מרי אלן הפכה לחברה טובה של רמי בעקבות העבודה המשותפת לפיצוח הצפנים.
אלן טיורינג – מנהל צוות פיצוח האניגמה, והחונך של רמי. בספר הוא מתואר על ידי אנשים רבים כאדם מבריק, אך מוזר. הוא הממציא של מכונת הבומב – אשר יכולה לבדוק צירופים רבים ושונים של קודים עד לפיצוח המלא של הצופן. בספר גם מופיע תיאור של טיורינג רוכב על אופניים עם מסכת גז ברחבי בלצ'לי פארק, מה שמבסס את הטענה של רבים בבלצ'לי פארק שהוא לא בדיוק "נורמלי".
אדוארד בראון – מפקד בלצ'לי פארק. במהלך הסיפור בראון מנסה לסכל את ניסיונותיו של רמי לחלוק עם הצבא את ההודעות שגילה בנושא השמדת היהודים, בטענה שהן אינן דחופות.
רקע היסטורי

הסיפור מתרחש בשנת 1943, במהלך מלחמת העולם השנייה. נכון לאותה תקופה שלטו הבריטים בישראל, במסגרת המנדט הבריטי. בעקבות סיפורי הזוועות אשר הגיעו מאירופה על השמדת היהודים, אנשים רבים מארץ ישראל התנדבו לסייע לבריטים במאבקם כנגד גרמניה הנאצית.
על אף שלא נשלח ילד חיפאי לתרום לפיצוח הצופן הגרמני, חלקים גדולים מהספר התרחשו באמת. הבריטים אכן עמלו על פיצוח הקוד הגרמני שהוצפן במכונת האניגמה בזמן מלחמת העולם השנייה. גם דמותו של אלן טיורינג מבוססת על אישיות אמיתית – מדובר במדען בריטי שנטל תפקיד חשוב בפיצוח האניגמה באמצעות מכונות ה"בומב" שתכנן. במהלך המלחמה השתתף מדען מארץ ישראל – פרופסור יוסף ניליס מהמחלקה למתמטיקה שימושית במכון ויצמן – בפענוח צופן האניגמה בבלצ'לי פארק.
הערות שוליים

↑  רחל אלג'ים, עכבר העיר, ספרים מומלצים לילדים שובבים, באתר הארץ, 7 ביוני 2007
1 2 3  אורה מורג, אניגמה: סוד הצופן הגורלי, דני ספרים, 2007
↑  פלג אברהם, מדען ישראלי השתתף בפיצוח "אניגמה": כתבי הסתר של הצבא הגרמני, מעריב גליון 12.5.1985, 1985, עמ' 20
הנס אייזנק

| --- | --- |

 לידה:  4 במרץ 1916 ברלין, הקיסרות הגרמנית 
 פטירה:  4 בספטמבר 1997 (בגיל 81) לונדון, הממלכה המאוחדת 
 ענף מדעי:  פסיכולוגיה 
 מקום מגורים:  אנגליה 
 מקום לימודים:  יוניברסיטי קולג' לונדון  אוניברסיטת לונדון 
 מנחה לדוקטורט:  סיריל ברט 
 מוסדות:  קינגס קולג' לונדון 
 תלמידי דוקטורט:  כריס ד. פירת', פרנק פארלי 
 פרסים והוקרה:  פרס עמיתי ויליאם ג'יימס (1994) 
 בן או בת זוג:  סיביל אייזנק 
 צאצאים:  מייקל אייזנק 
 
הנס יורגן אייזנק (בגרמנית: Hans Jürgen Eysenck‏; 4 במרץ 1916 - 4 בספטמבר 1997) היה פסיכולוג גרמני-בריטי, ממוצא יהודי, מהדמויות הבולטות ביותר בחקר האינטליגנציה ובחקר האישיות.
לאחר מותו נבחנו עבודותיו מחדש ורבות מהן, בפרט אלה שחיבר עם רונלד גורססארט מטיצק (Ronald Grossarth-Maticek), נחשבות לא אמינות אך גם לגבי עבודות אחרות פורסמו אזהרות אמינות.
קורות חיים

הנס יורגן אייזנק נולד בברלין לזוג הורים שחקנים. אביו, אדוארד אייזנק, היה צאצא למשפחה קתולית מאזור הריין, בעוד אמו, הלגה מולנדר (נולדה כרות ורנר), הייתה בת למשפחה פרוטסטנטית משלזיה. אייזנק חשף מאוחר בחייו שסבתו מצד האם הייתה ממוצא יהודי.  הוריו התגרשו כשהיה בן שנתיים, אמו הייתה לבת זוגו של הבמאי היהודי מקס גלאס, איתו היגרה לפריז לאחר עלייתו של היטלר לשלטון. היא הותירה את בנה לגדול אצל סבתו, בעברה זמרת אופרה. כנער חילק אייזנק את התעניינותו בין נושאים אינטלקטואלים לספורט. לדבריו הוא תיעב את הנאציזם ההולך ומתחזק. השתלטות היטלר על מולדתו הניעה אותו לעוזבה ב-1934 לטובת לונדון. שם פנה ללימודי פסיכולוגיה. הוא קיבל דוקטורט ב-1940 מהיוניברסיטי קולג' לונדון בהנחיית סיריל ברט.
קורות חיים > תחומי התעניינות ומחקר

אייזנק הושפע מגישתם של פסיכולוגים בריטים כמו סיריל ברט שעסקו במדידת תכונות אישיות, וסבר שיש להן קשר הדוק לתורשה. בעת ובעונה אחת התעניין בביהביוריזם וביכולת לעצב התנהגות באמצעות התניות. על הפסיכואנליזה הפרוידיאנית הייתה לו, לעומת זאת, ביקורת חריפה. הוא תהה האם היא מסייעת במשהו למטופלים ופקפק במדעיותה. 
כשב-1946 נפתח מחדש בית החולים מודסלי אייזנק התמנה לפסיכולוג מחקר בכיר. כעבור שנה התמנה כמנהל מחלקת פסיכולוגיה . בשנת 1950 אוניברסיטת לונדון הקימה 
ב-1950 אוניברסיטת לונדון הקימה במודסלי את המכון הפסיכאטרי  ואייזנק  ייסד שם את מחלקת פסיכולוגיה. הוא התמנה גם כפרופסור לאוניבריסטת  לונדון.
אייזנק קיבל קביעות ב"מכון הפסיכיאטרי" המסונף לקינגס קולג' לונדון, ובשנות החמישים והשישים זכו הספרים שהוציא מתחת ידיו לפופולריות רבה, והוא נחשב לאחד מבכירי הפסיכולוגים בבריטניה. בשנות השבעים צידד בארתור ג'נסן ובקשר שזה הצביע עליו בין אינטליגנציה לבין גזע. השקפות אלו והטעמת המרכיבים התורשתיים באישיות הפכו אותו לשנוי במחלוקת, עד כדי שבמהלך הרצאה ספג אגרוף בפרצופו מסטודנט זועם. מנגד התעניין גם באפשרות להעלות אינטליגנציה באמצעות שיפור התזונה, אך מחקריו בנושא לא הניבו הישגים של ממש.
בשנות ה-80 ייסד את כתב העת לחקר הבדלים בין אישיים.
אייזנק התעניין גם בתחומים כמו פאראפסיכולוגיה, אסטרולוגיה וגרפולוגיה, שאותם, שלא כמו מרבית עמיתיו, לא שלל על הסף, אך ביקר את מתודולוגיית רוב המחקרים שתמכו בהם. במאמר שפרסם בשנת 1982 תמך באפקט מרס.
אייזנק התנגד לפסיכואנליזה ואף חיבר ספר  Decline and Fall of the Freudian Empire (שקיעתה ונפילתה של האימפריה הפרודיאנית) שם הצביע בין היתר על חוסר ראיות מדעיות לתאוריה, וכן טען שהפסיכולוגיה קוגניטיבית מספקת הסברים מדויקים יותר ומבוססים מדעית.
תאוריית התכונות

לפי תאוריית התכונות של אייזנק לאישיות קיימים שלושה ממדים:
מופנמות - מוחצנות
נוירוטיות - יציבות נפשית
פסיכוטיות (אנ') - חברתיות (ממד שהוסיף בשלב מאוחר יותר)
לדעת אייזנק, אין קשר רציף בין נוירוטיות (יציבות נפשית נמוכה) לבין פסיכוטיות (התנהגות אנטי חברתית).
אייזנק גרס כי יש קשר בין תפקודים שונים במערכת בהעצבים ובין מופנמות ומוחצנות. לפי אייזנק, סף הגירוי העצבי קובע את התכונות של מוחצנות ומופנמות, כיוון שסף הגירוי משפיע על העוצמה של הגירוי (יכול להתבטא במגוון של דרכים, כמו גירויים חזותיים או ווקליים) שתיקלט אצל האדם. אצל אדם שסף הגירוי שלו גבוה יקלטו רק גירויים חזקים, ולא יהיה לו נוח בסביבה עם גירויים חלשים (מוזיקה קלאסית, צבעים חלשים ומעטים...), ולהפך, אצל אדם בעל סף גירוי נמוך יעברו כמעט כל הגירויים, והוא יחוש לא בנוח בסביבה עם גירויים חזקים (מוזיקה רועשת, הרבה צבעים חזקים...). בן אדם מוחצן מאופיין כבעל סף גירוי גבוה, ובן אם שהוא מופנם מאופיין כבעל סף גירוי נמוך).
הערות שוליים

↑  King’s College London enquiry into publications authored by Professor Hans Eysenck with Professor Ronald Grossarth-Maticek
↑  77-year-old paper by controversial psychologist Hans Eysenck earns an expression of concern
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
| --- | --- |
בקרת זהויות :  NLI: 987007276509505171  PLWABN: 9810536930505606  BIBSYS: 90057139  BNE: XX851165  BnF: cb11902080t (data)  CANTIC: a10081719  CiNii: DA00386713  GND: 118531573  ICCU: CFIV011131  ISNI: 0000 0001 2146 8874  LCCN: n79129574  LNB: 000010811  NDL: 00439116  NKC: jn19992000197  NLG: 157543  NLK: KAC2018N6521  NTA: 068275889  SELIBR: 185789  SNAC: w6126msv  SUDOC: 02685581X  Trove: 1244440  VIAF: 108250867   WorldCat (עם VIAF): 108250867
מהיר ועצבני 5

| --- | --- |

כרזת הסרט
 בימוי:  ג'סטין לין 
 הופק בידי:  ניל אייץ' מורטיז, וין דיזל, מייקל פוטרל
 תסריט:  כריס מורגן 
 עריכה:  כריסטיאן וגנר, פרד רסקין 
 שחקנים ראשיים:  פול ווקר וין דיזל דוויין ג'ונסון ג'ורדנה ברוסטר טייריס גיבסון לודקריס מאט שולץ סונג קאנג גל גדות
 מוזיקה:  בריאן טיילר 
 צילום:  סטיבן פ. וינדון 
 מדינה:  ארצות הברית 
 חברת הפקה:  Original Film, One Race Films, סרטי יוניברסל 
 חברה מפיצה:  UIP Duna, Microsoft Store, סרטי יוניברסל, Xfinity Streampix 
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  28 באפריל 2011
 משך הקרנה:  131 דק' 
 שפת הסרט:  אנגלית 
 סוגה:  סרט פשע, מותחן פשע, סרט פעולה, סרט שוד 
 מקום התרחשות:  ברזיל, ריו דה ז'ניירו, פלורידה 
 תקציב:  125 מיליון דולר
 הכנסות:  626,137,675 דולר
 הכנסות באתר מוג'ו:   fastfive
 סרט קודם:  מהיר ועצבני 4
 סרט הבא:  מהיר ועצבני 6
 דף הסרט ב־IMDb
 
מהיר ועצבני 5 (באנגלית: Fast And Furious 5) הוא סרט פעולה אמריקאי מסדרת הסרטים מהיר ועצבני. מבחינה כרונולוגית נחשב הסרט לסרט הרביעי. הסרט יצא לאקרנים באפריל 2011.
מהיר ועצבני 5
פסקול הסרט כולל שירים של דון עומר, באסטה ריימס ולודקריס.
עלילה

כשהוא מוסע באוטובוס לכלא לומפוק, דומיניק טורטו משתחרר לאחר שאחותו מיה טורטו והחבר שלו בריאן אוקונר מובילים מתקפה על האוטובוס ומשחררים אותו. בעוד הרשויות מחפשות אותם, השלושה נמלטים לריו דה ז'ניירו. בזמן שהם ממתינים להגעתו של דום, מיה ובריאן מצטרפים לידידם וינס ולעוד משתתפים במבצע לגנוב שלוש מכוניות מרכבת. בריאן ומיה מגלים שסוכנים מ-DEA נמצאים על הרכבת ושהמכוניות הן רכוש מוחרם. כשדום מגיע עם שותפיו, הוא מבין שהמנהיג שלהם, זיזי, מעוניין רק לגנוב את הפורד GT40. דום שולח את מיה לגנוב את המכונית בעצמה, ואז הוא ובריאן נאבקים בזיזי ואנשיו, במהלכו זיזי הורג את סוכני ה-DEA. בריאן ודום נלכדים ומובאים לסוחר הסמים הרנן רייס, הבעלים של המכוניות והבוס של זיזי. רייס מורה לענות את השניים כדי לגלות את מיקום המכונית, אך הם מצליחים לברוח לבית המבטחים שלהם.
דום, בריאן ומיה מוצגים כרוצחי סוכני ה-DEA, והממשל האמריקאי שולח צוות של סוכני שירות הביטחון הדיפלומטי, בראשות הסוכן לוק הובס, יחד עם השוטרת המקומית אלנה נבס, לריו כדי לעצור אותם. בזמן שבריאן, דום ומיה בוחנים את המכונית כדי לגלות את חשיבותה, וינס מגיע ונתפס מוציא ממנה שבב מחשב. הוא מודה שתכנן למכור את השבב לרייס, ודום בכעס מכריח אותו לעזוב. בריאן מגלה שהשבב מכיל פרטים פיננסיים על האימפריה הפלילית של רייס, כולל מיקומם של 100 מיליון דולר במזומן. צוות הובס מגיע לבית המבטחים של דום, אך מוצא אותו תחת מתקפה של אנשיו של רייס המחפשים את השבב. בריאן, דום ומיה נמלטים לאחר מרדף בפאבלה. דום מציע שיתפצלו ויעזבו את ריו, אך מיה מכריזה שהיא בהריון עם ילדו של בריאן. דום מסכים להישאר ביחד ומציע שיגנבו את כספו של רייס כדי להתחיל חיים חדשים. הם מארגנים צוות לביצוע השוד: האן, רומן, טג', ג'יזל, ליאו וסנטוס.
כדי לרכז את הכסף, צוות של דום תוקף אחד מהמקומות ושורף את הכסף מול עובדי רייס. מתוך פחד מהתקפות נוספות, רייס מאחד את שאר הכסף בכספת ראיות בתוך תחנת משטרה. צוות דום מבצע מעקב, רוכש ציוד ומשיג את טביעת האצבע של רייס. לאחר שהמכוניות המהירות ביותר שלהם מתבררות כאיטיות מדי למצלמות האבטחה, הם גונבים ארבע מכוניות דודג' צ'רג'ר 2010 של המשטרה כדי להשתלב בתנועה. וינס מצטרף מחדש לצוות של דום לאחר שהציל את מיה מאנשיו של רייס. לבסוף, צוות הובס מוצא ועוצר את דום, מיה, בריאן ווינס. במהלך הסעתם להסגרה לארצות הברית ברכב גרקה LAPV, השיירה מותקפת על ידי אנשיו של רייס. דום, בריאן, מיה ווינס עוזרים להובס ואלנה לברוח מהמארב, אך שאר אנשי הובס ווינס נהרגים. מתוך זעם על מותם של צוותו, הובס ואלנה מסכימים לעזור בשוד. הצוות פורץ לתחנת המשטרה עם ה-LAPV ומשתמש בשתי מכוניות הצ'רג'ר כדי לגרור את הכספת עם כספו של רייס מתוך הבניין ודרך העיר.
במהלך מרדף משטרתי נרחב, דום שולח את בריאן להמשיך בלעדיו בעוד הוא משמיד את מכוניות המשטרה ואת רכביו של רייס בעזרת הכספת. בריאן חוזר והורג את זיזי. הובס מגיע ומבצע הוצאה להורג ברייס הפצוע כנקמה על צוותו. הובס נותן לדום ולבריאן יתרון של 24 שעות כדי לברוח, בתנאי שישאירו את הכספת כפי שהיא. כשדום ובריאן עוזבים, הובס מגלה שהכספת ריקה, לאחר שצוותו של דום החליף אותה באמצעות משאית אשפה לפני שהגיעו לגשר. לאחר חלוקת הכסף ומתן חלקו של וינס למשפחתו, צוותו של דום מתפזר. על חוף טרופי, בריאן מאתגר את דום למירוץ אחרון, ללא הימור, כדי להוכיח מי הנהג הטוב יותר. במהלך כתוביות הסיום, בריאן ודום נראים מתחרים אחד בשני במכוניותיהם החדשות.
בסצנה אחרי הקרדיטים בוושינגטון די.סי., הובס מקבל קובץ ממוניקה פואנטס בנוגע לשוד של שיירה צבאית בברלין, ומגלה תמונה עדכנית של אשתו של דום, לטי, שלכאורה נהרגה.
שחקנים ודמויות

וין דיזל - דומיניק "דום" טורטו
פול ווקר - בריאן אוקונור
דוויין ג'ונסון - לוק הובס
ג'ורדנה ברוסטר - מיה טורטו
טייריס גיבסון - רומן פירס
לודקריס - טאג'
מאט שולץ - וינס
סונג קאנג - האן
גל גדות - ג'יזל ישר - בסרט הזה אנו מגלים שהיא סוכנת מוסד לשעבר
ג'ואקים דה אלמידה - סוחר הסמים הרנן רייס, האנטגוניסט הראשי של הסרט.
אלסה פטקיי - השוטרת אלנה נבס
דון עומר - ריקו סנטוס
טגו קלדרון - טגו לאו
מוזיקה

את המוזיקה המקורית לסרט הלחין וכתב בריאן טיילר שהלחין את המוזיקה לסרט הרביעי והשלישי. בין היתר, הפסקול המקורי של הסרט, כמו כל סרט של "מהיר ועצבני", משלב מוזיקת היפ הופ. אבל הפסקול של הסרט משלב מלבד היפ הופ גם פאנק ומוזיקה אלקטרונית.
מוזיקה > מהיר ועצבני 5: פסקול הסרט המקורי

"How We Roll (Fast Five Remix)" (featuring. J-Doe, Reek da Villian & Busta Rhymes) Don Omar 4:09
"Desabafo/Deixa Eu Dizer" Marcelo D2 and Claudia[disambiguation needed] 2:56
"Assembling the Team" Brian Tyler 3:35
"L. Gelada-3 Da Madrugada" MV Bill 7:20
"Carlito Marron" Carlinhos Brown 4:07
"Han Drifting" Hybrid 1:56
"Million Dollar Race" Edu K and Hybrid 2:24
"Mad Skills" Brian Tyler 3:51
"Batalha" ObandO, DJ Harris 4:16
"Danza Kuduro" (featuring. Lucenzo) Don Omar 3:19
"Follow Me Follow Me (Quem Que Caguetou?) (Fast 5 Hybrid Remix)" Tejo, Black Alien & Speed 3:07
"Fast Five Suite" Brian Tyler 5:43
"Furiously Dangerous" (featuring. Slaughterhouse and Claret Jai) Ludacris 4:04
"Rebaixei (Aro 16)" Mag[disambiguation needed] 4:45
"Eu Não Vou Parar" Pregador Luo 4:38
כל המוזיקה המקורית של הסרט הולחנה ונכתבה בידי בריאן טיילר.
מוזיקה > מהיר ועצבני 5: Original Motion Picture Score

"Fast Five" 3:03
"The Perfect Crew" 2:02
"Cristo Redentor" 2:40
"Train Heist" 8:36
"Remote Intel" 2:21
"Hobbs" 3:01
"Showdown on the Rio Niteroi" 1:37
"Tapping In" 1:36
"Turning Point" 3:47
"Surveillance Montage" 2:28
"Enemy of My Enemy" 3:36
"Tego and Rico" 2:51
"Hobbs Arrives" 1:54
"Convergence" 5:45
"Paradise" 1:45
"Finding the Chip" 1:07
"What Time Do They Open?" 1:35
"Dom Vs Hobbs" 3:08
"Bus Busting" 1:30
"Cheeky Bits" 2:40
"The Job" 1:37
"Connection" 4:23
"The Vault Heist" 9:51
"Full Circle" 3:29
"Fast Five Coda" 0:51
משטח קשה (טניס)

מגרש טניס העשוי משטח קשה במישיגן
משטח קשה הוא אחד מסוגי המשטחים בטניס. עשוי בדרך כלל מאספלט או בטון ומכוסה בצבע אקרילי, ששומר על המשטח מפני גשם ומעניק לו רכות. בעבר היו גם משטחי עץ קשים אבל כיום כבר כמעט ואי אפשר למצוא אותם. סוגי משטחים נוספים הם דשא וחימר. 
הרגשת המשחק בטניס שונה ממשטח למשטח.
שני טורנירי גראנד סלאם משתמשים במשטח קשה - אליפות אוסטרליה הפתוחה ואליפות ארצות הברית הפתוחה, גם רוב הטורנירים משתמשים במשטח קשה.
במשטח קשה ניתן לשחק באיטיות וגם במהירות, תלוי בסגנון המשחק של הטניסאים. כמו במשטח דשא גם במשטח קשה הכדור קופץ לגובה.
את המשטח מתחזקים במספר שיטות:
צחצוח
שטיפה בלחץ עם חומרי ניקוי
מריחת המשטח באקריליק כל כמה חודשים
לפני כל משחק המשטח צריך לעבור בדיקה.
ערך זה הוא קצרמרבנושא טניס. אתם מוזמנים לתרום לוויקיפדיה ו.
לרנקה

| --- | --- |
הטיילת לאורך הים
הטיילת לאורך הים
 מדינה:  קפריסין קפריסין
 מחוז:  לרנקה
 ראש העיר:  אנדריאס ויראס
 שפה רשמית:  יוונית 
 שטח:  31.73 קמ"ר
 גובה:  26 מטרים
 אוכלוסייה:  ‏
  ‑ בעיר:  59,200 (2016)
  ‑ במטרופולין:  140,000 (2010)
 קואורדינטות:  34°55′00″N 33°38′00″E﻿ / ﻿34.916666666667°N 33.633333333333°E﻿ / 34.916666666667; 33.633333333333 
 אזור זמן:  UTC+2
 http://www.larnaka.com
  מפת מיקום  מפה מפורטת   (למפת קפריסין מוגדלת) ניקוסיה לימסול לפקושה פמגוסטה פאפוס קירניה הים התיכוןלרנקה(למפת קפריסין רגילה) ניקוסיה לימסול לפקושה פמגוסטה פאפוס קירניה הים התיכוןלרנקה  (למפת לרנקה מוגדלת) לרנקה(למפת לרנקה רגילה) לרנקה  he tabBackground:;tabBorder:#aaa;defaultTab:0;
 
לרנקה (ביוונית: Λάρνακα) היא עיר בדרום־מזרח האי קפריסין, בחלקה היווני, כחלק מרפובליקת קפריסין. בלרנקה נמצאים שדה התעופה הראשי של המדינה ונמלה השני בחשיבותו, ובמקביל כלכלת העיר מתבססת על תיירות ומסחר. בשנת 2011 התגוררו בלרנקה כ-84,600 תושבים.
בקרבה לעיר שוכנים אגמי המלח של לרנקה. האגמים נחשבים לאחד מאתרי הביצה החשובים באי, והם הוכרזו כאתר לשימור לפי אמנת ראמסאר.
היליד המפורסם של לרנקה הוא זנון מקיטיון (333–264 לפנה"ס), מייסדה של האסכולה הסטואית בפילוסופיה היוונית.
היסטוריה

| --- | --- |
 :  ראו גם –  כתיון 
לרנקה מאוכלסת ללא הרף מאז הקמתה לפני כ-6,000 שנה, ובתקופה הקדומה נקראה כתיון (Κίτιο) או כתי (𐤊𐤕𐤉), שם המופיע גם כשם קיבוצי לאחד מצאצאי יוון - כתים. היישוב נוסד על־ידי מיקנים, ולאחר כמה מאות עבר לפיניקים, והיה למושבתם המרכזית בקפריסין. היישוב הפיניקי, שבתחילה היה תלוי בעיר האם צור ובהמשך הפך לממלכה עצמאית שאף התרחבה וחלשה על ערי־ממלכה שכנות (אדיל ותמש), נשאר יישוב משמעותי תחת האימפריה האשורית החדשה, הממלכה האחמנית וממלכות הדיאדוכים, שבתקופתן עבר הלניזציה אִטית.
כתיון שוכנת כיום בלב לרנקה, וכמה אתרים עיקריים חפורים בה: במבולה, הסמוך למוזיאון הארכאולוגי בלרנקה ובו שרידי הנמל הפיניקי, וקתרי, ובו שרידי מקדש מיקני־פיניקי. העיר הייתה עיר נמל, אך קו החוף מהעת העתיקה השתנה לאורך השנים בעקבות סחף טבעי ובעקבות ניקוי הביצות בסביבות החוף תחת הכיבוש הבריטי. מסביב לעיר היה נקרופוליס ממנו התגלו קברים רבים.
היסטוריה > בעת המודרנית

השם לרנקה נגזר מהמילה היוונית larnax, שפירושה ארון קבורה, כי ארונות קבורה רבים נמצאו בכתיון העתיקה.
בתקופת השלטון הטורקי והשלטון הבריטי הייתה לרנקה מרכז העסקים והמסחר של האי, אך משנת 1918 איבדה מעמד זה לטובת פמגוסטה, ומאוחר יותר לטובת לימסול.
במסגרת הפלישה הטורקית לקפריסין בשנת 1974, אירעה התקוממות של האוכלוסייה הטורקית באזורים שונים בקפריסין, ובין היתר בלרנקה, פאפוס, לימסול וגזימאוסה.
בשנת 1986 היישוב ארדיפו התפצל מהעיר ועתה מהווה עירייה נפרדת.
תחבורה וגאוגרפיה

את העיר משרתים נמל התעופה הבינלאומי בלרנקה, שהוא נמל התעופה העמוס ביותר בקפריסין, ונמל לרנקה שהוא הנמל הימי השני הכי עמוס בקפריסין.
התחבורה הציבורית בלרנקה מונגשת רק באמצעות אוטובוסים.
כביש A2 מחבר את ניקוסיה עם דרום מזרח לרנקה וממשיך דרך כביש A3 מזרחה לעיירת הנופש איה נאפה.
בסיס הצבא הבריטי דקליה נמצא כ-20 ק"מ מזרחית לעיר.
תשתיות

בשנת 2013 זכתה "מקורות פיתוח וייזום" במכרז בין-לאומי לשדרוג ולתפעול מתקן התפלה בלרנקה, להתפלת 60,000 מ"ק מי ים ביום, ויספק אותם לרשות המים בקפריסין למשך 27 שנים. באמצעות שני מתקני ההתפלה הללו תספק "מקורות" כ-40% מתצרוכת מי השתייה בקפריסין.
תיירות

מדי שנה מגיעים לעיר אלפי תיירים כדי ליהנות מחופיה המשתרעים לאורך כ-25 ק"מ וממזג האוויר הנאה של האזור. בנוסף, האתרים הארכאולוגיים של העיר וששת המוזאונים שלה נגישים מאוד לתיירים. מעבורת המשא זנוביה טבעה מול חופי לרנקה ב-1980, נותרה במעמקים ומהווה אתר צלילה פופולרי וידוע בעולם.